ཡོད་ཚད་ལ་དཔྱིད་དཔལ་རྒྱས་ཤིང་ཐམས་ཅད་ལ་ཚེ་སྲོག་འཕར་མ་ཞིག་སྦྱིན་པའི་ནམ་ཟླ་དེར།ཁོ་བོས་ཨ་མའི་ནུ་ཞོ་ལྡུད་མཚམས་བཞག་སྟེ་རྒྱབ་ཏུ་དཔེ་ཁུག་ཆུང་ཆུང་ཞིག་འཁྱེར་ནས་སློབ་གླིང་གི་སྒོ་གླེགས་ཐོག་མར་བརྡུངས།དེ་དུས་ཁོ་བོ་ནི་རིག་པའི་མདའ་རྩེ་རྣོ་ལ་དྲན་པའི་གཞུ་མོ་ཡང་ཤིན་ཏུ་སྐྱེན།ཁྱད་པར་ལྷག་བསམ་གྱི་རང་མདངས་གངས་རིར་འདྲེས་ཤིང་སེམས་རྒྱུད་བལ་སྐུད་ལས་མཆེད་པའི་བྱིས་པ་སྣབས་ལུད་པ་ཞིག་ཡིན།ཕ་མ་དང་དགེ་རྒན་སོགས་ཀྱིས་བསྔགས་བརྗོད་ཀྱི་མེ་ཏོག་